open-index/open-wikipedia-markdown huggingface dataset:
உஜ்ஜைன் போர்

**உஜ்ஜைன் போர்** (*Battle of Ujjain*) என்பது மராட்டியப் பேரரசின் போட்டிப் பிரிவுகளுக்கு இடையே உஜ்ஜைன் அருகே 1801 சூலை 18 அன்று நடைபெற்ற போர் ஆகும்.

சூலை 1801 இல், யஷ்வந்த்ராவ் கோல்கர் சிந்தியாவின் தலைநகர் உஜ்ஜைனியைத் தாக்கினார். ஜான் கெசிங் தலைமையிலான சிந்தியாவின் இராணுவத்தைத் தோற்கடித்த பிறகு, இதன் மக்களிடமிருந்து ஒரு பெரிய தொகையைப் பறித்தார். ஆனால் நகரத்தை அழிக்கவில்லை. இந்தப் போரில் சிந்தியாவின் இராணுவத்தைச் சேர்ந்த கிட்டத்தட்ட 3,000 வீரர்கள் கொல்லப்பட்டனர். இருப்பினும் ஆகத்து 20 அன்று சர்ஜி ராவ் காட்கே சிந்தியாவின் முகாமுக்கு வந்தார். இவர் வந்தவுடன் கோல்கரை தோற்கடித்தது மட்டுமல்லாமல் உஜ்ஜைனையும் மீட்டார்.

## போர்
சூலை 1801இல், கர்னல் கெஸ்சிங் தலைமையிலான சிந்தியாவின் படையைத் யஷ்வந்த்ராவ் கோல்கர் தாக்கினார். உஜ்ஜயினியில் எட்டு படைப்பிரிவுகள் நிறுத்தப்பட்டிருந்தன. சூலை 18 அன்று நடந்த ஒரு கடுமையான போருக்குப் பிறகு, கோல்கர் வெற்றி பெற்றார். இருப்பினும், இவர் உடனடியாக நகரத்தைக் கொள்ளையடிக்கவில்லை. செப்டம்பர் 1ஆம் தேதிதான் இவர் உஜ்ஜயினுக்குள் நுழைந்து பதினைந்து லட்சம் ரூபாய் போர் இழப்பீடு வசூலித்தார். இந்தத் தேவைக்குப் பிறகும், இவருக்கு அதில் ஒரு பகுதி மட்டுமே வழங்கப்பட்டது, தோராயமாக எட்டில் ஒரு பங்கு, ஏனெனில் மீதமுள்ளவை இவரது சொந்த ஆட்களால் அபகரிக்கப்பட்டன.

இதற்கிடையில், ஆகத்து 20ஆம் தேதி, சர்ஜி ராவ் காட்கே, விரைவான மூலோபாய புத்திசாலித்தனத்துடனும் உறுதியான கட்டளையுடனும் தௌலத் ராவ் சிந்தியாவின் படையிடம் வந்தார். இந்தக் காலகட்டத்தில், தௌலத் ராவ், டுடெரெ-னிக் மற்றும் அவரது மருமகன் புளூமெட்டை கோல்கரின் படையிடம் வென்றார். பிலோசு மற்றும் பிரவுன்ரிக் தலைமையிலான ஆறு படைப்பிரிவுகள் 25,000 குதிரைகளைக் கொண்ட ஒருங்கிணைந்த படையுடன், உஜ்ஜைனியை நோக்கி நகர்ந்தது. பதிலுக்கு கோல்கர் நகரத்தை காலி செய்தார். சிந்தியாவின் படைகள் அதை மீண்டும் கைப்பற்றின. பின்னர் சர்ஜி ராவ் காட்கே இந்தூரை நோக்கி படையெடுப்பைத் திருப்பினார்.

## மேற்கோள்கள்

## ஆதாரங்கள்
* 

பகுப்பு:உஜ்ஜைன் மாவட்டம்
யாதவ் மல்லா

**யாதவ் மல்ல** (*Yadav Malla*) என்பவர் **ஜாதவ மல்ல** என்றும் அழைக்கப்படுகிறார். இவர் மல்லபூம் இராச்சியத்தின் பதினான்காவது மன்னர் ஆவார். இவர் 906 முதல் 919 வரை ஆட்சி செய்தார்.

## மேற்கோள்கள்

பகுப்பு:மல்லபும் மன்னர்கள்
திருப்பெரும்புதூர் ஏரி

**திருப்பெரும்புதூர் ஏரி** *([[ஆங்கிலம்]]: Sriperumbudur Lake)* என்பது; இந்தியாவின் தமிழ்நாடு மாநிலத்தின்,  காஞ்சிபுரம் மாவட்டத்தில் உள்ள  திருப்பெரும்புதூர் வட்டத்தில் அமைந்துள்ளது. திருப்பெரும்புதூர், பிள்ளையப்பாக்கம் மற்றும் காச்சிப்பட்டு ஆகிய கிராமங்களில் உள்ள 500 ஏக்கருக்கும் அதிகமான வேளாண் நிலங்களுக்கு நீர்ப்பாசனம் செய்ய உதவுகிறது. மேலும்  இது பொதுவாக மழைக்காலத்தில் நிரம்பி, கால்வாய்கள் மூலம் நீரை வழங்கி, நிலத்தடி நீர்மட்டத்தை உயர்த்தவும் இந்த ஏரி சுமார் 1,427 ஏக்கர் பரப்பளவைக் கொண்டது.

## இவற்றையும் காண்க
* திருப்பெரும்புதூர்
* திருப்பெரும்புதூர் சட்டமன்றத் தொகுதி

## மேற்கோள்கள்

பகுப்பு:காஞ்சிபுரம் மாவட்ட ஏரிகள்
பகுப்பு:இந்தியாவில் உள்ள நீர்த்தடங்கள்
2-குளோரோயெத்தில் குளோரோபார்மேட்டு

**2-குளோரோயெத்தில் குளோரோபார்மேட்டு** (*2-Chloroethyl chloroformate*) என்பது C3H4Cl2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எத்தில் தொகுதியில் ஒரு குளோரோ தொகுதி பதிலீடாகக் கொண்ட எத்தில் குளோரோபார்மேட்டின் கட்டமைப்பை இச்சேர்மம் கொண்டுள்ளது.

## தயாரிப்பு
சிறிய அளவு பிரிடீன் என்ற வேதிப்பொருளின் முன்னிலையில், எத்திலீன் ஆக்சைடு மற்றும் பாசுச்சீன் ஆகியவற்றுக்கு இடையேயான வினையின் மூலமாக ஒரே ஒரு விளைபொருளாக 2-குளோரோயெத்தில் குளோரோபார்மேட்டு உருவாகிறது.

## பயன்கள்
2-குளோரோயெத்தில் குளோரோபார்மேட்டு பொதுவாக ஒரு வினைக்காரணியாகப் பயன்படுத்தப்படுகிறது. குறிப்பாக வாயு நிறமாலை வரைவியல் மூலம் பகுப்பாய்வு செய்வதற்காக அமீன்கள் மற்றும் கார்பாக்சிலிக் அமிலங்களின் வழிப்பொருட்களைத் தயாரிக்க இது பயன்படுகிறது.
 
## மேற்கோள்கள்

பகுப்பு:குளோரோபார்மேட்டுகள்
பகுப்பு:குளோரோயெத்தில் சேர்மங்கள்
நாசிவன்தீவு

**நாசிவன்தீவு** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்கு வடகிழக்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
திம்மண்ணா நாயக்கா

**திம்மண்ண நாயக்கர்** (*Timmanna Nayaka*) 15ஆம் நூற்றாண்டில் இந்தியாவில் சித்ரதுர்காவை ஆண்டவர் ஆவார். விஜயநகரப் பேரரசின் கீழ் இருந்த ஒரு தலைவரான திம்மண்ண நாயக்க, விஜயநகர ஆட்சியாளரிடமிருந்து இராணுவ சாதனைகளில் சிறந்து விளங்கியதற்காக சித்ரதுர்காவின் ஆளுஞர் பதவிக்கு உயர்ந்தார். இது சித்ரதுர்கா நாயக்கர்களின் ஆட்சியின் தொடக்கமாகும். இவருடைய மகன் ஒபனா நாயக்கா கி.பி. 1588 மதகரி நாயக்கா என்று அழைக்கப்படுகிறார்.  ஆவார். 1602-இல் மதகரி நாயக்கரின் மகன் கசுதூரி இரங்கப்பா அமைதியான முறையில் ஆட்சி செய்து இராஜ்யத்தை ஒருங்கிணைத்தார். இவருக்குப் பின் வாரிசுகள் இல்லாததால், இவரது வளர்ப்பு மகன், வெளிப்படையான வாரிசு அரியணையில் அமர்த்தப்பட்டார். ஆனால் சில மாதங்களில் தளவாய்களால் கொல்லப்பட்டார்.

## மேற்கோள்கள்

பகுப்பு:கர்நாடக வரலாறு
1-குளோரோயெத்தில் குளோரோபார்மேட்டு

**1-குளோரோயெத்தில் குளோரோபார்மேட்டு** (*1-Chloroethyl chloroformate*) என்பது C3H4Cl2O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் எத்தில் தொகுதியில் ஒரு குளோரோ தொகுதி பதிலீடாகக் கொண்ட எத்தில் குளோரோபார்மேட்டின் கட்டமைப்பை இச்சேர்மம் கொண்டுள்ளது. இரண்டு ஆடியெதிர் உருக்களை இச்சேர்மம் பெற்றுள்ளது. மூன்றாம் நிலை அமீன்களின் என்-ஆல்க்கைலேற்றம் நீக்க வினைக்கு இதைப் பயன்படுத்தப்படலாம்.

## தயாரிப்பு
1-குளோரோயெத்தில் குளோரோபார்மேட்டை, பென்சைல் டிரைபியூட்டைலமோனியம் குளோரைடு  அல்லது பல்வேறு பிற வினையூக்கிகள் முன்னிலையில் அசிடால்டிகைடுடன் பாசுச்சீன் சேர்த்து  வினைபுரியச் செய்வதன் மூலம் தயாரிக்க முடியும்.

## பயன்கள்
1-குளோரோயெத்தில் குளோரோபார்மேட் ஒரு பயனுள்ள வினைப்பொருள் ஆகும். உதாரணமாக, மூன்றாம் நிலை அமீன்களின் என்-ஆல்க்கைல் குழு நீக்க வினைக்கு, குறிப்பாக தடயவியல் விசாரணைகளுக்காக மருந்து வளர்சிதை மாற்றப் பொருட்களை உருவாக்குவதற்காக அவற்றை மெத்தில் நீக்கம் செய்வதற்கும் இது பயன்படுகிறது.
## மேற்கோள்கள்

பகுப்பு:குளோரோபார்மேட்டுகள்
பகுப்பு:குளோரோயெத்தில் சேர்மங்கள்
விவேக் ஜோசி

**விவேக் ஜோசி** (*Vivek Joshi*)(பிறப்பு 21 மே 1966) அரியானா பிரிவினைச் சேர்ந்த 1989ஆண்டு பணியில் சேர்ந்த இந்திய ஆட்சிப் பணி அதிகாரி ஆவார். இவர் 19 பிப்ரவரி, 2025 முதல் இந்திய தேர்தல் ஆணையராக பணியாற்றி வருகிறார். இவர் முன்பு அரியானா மாநிலத்தின் தலைமைச் செயலாளராக 2024 நவம்பர் 1 முதல் 2025 பிப்ரவரி 18 வரை பணியாற்றினார். முன்னதாக, இவர் 19 ஆகத்து 2024 முதல் 31 அக்டோபர் 2024 வரை இந்தியாவின் பணியாளர் செயலாளராக பணியாற்றினார். இதற்கு முன்பு, இவர் நிதி சேவைகள் துறையின் செயலாளராக பணியாற்றினார்.

## ஆரம்பகால வாழ்க்கை
ஜோசி இந்தியாவின் உத்தரப் பிரதேசத்தில் 21 மே 1966 அன்று பிறந்தார்.

## கல்வி
இந்திய தொழில்நுட்பக் கழகம்-ரூர்க்கியில் இயந்திர பொறியியலில் இளநிலைப் பட்டம் பெற்ற ஜோசி, பின்னர் புது தில்லியில் உள்ள ஐஐஎஃப்டியில் சர்வதேச வணிகத்தில் முதுநிலை பட்டயப்படிப்பினை முடித்தார். பின்னர் சர்வதேச மற்றும் மேம்பாட்டு ஆய்வுகள் பட்டதாரி நிறுவனத்தில் உள் பொருளாதாரத்தில் முதுநிலை மற்றும் முனைவர் பட்டம் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1966 பிறப்புகள்
பகுப்பு:உத்தரப் பிரதேச நபர்கள்
மு. சின்னசாமி

**மு. சின்னசாமி** (*M. Chinnasami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் குமாரசாமி கவுண்டர் குடியிருப்பினைச் சேர்ந்தவர். திருப்பூர் உயர்நிலைப் பள்ளியில் எட்டாம் வகுப்பு வரை பள்ளி கல்வியினை முடித்துள்ள சின்னசாமி, திராவிட முன்னேற்றக் கட்சியினைச் சார்ந்தவர். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மொடக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1971

## மேற்கோள்கள்

பகுப்பு:1922 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
தில்லங்கேரி

**தில்லங்கேரி** (*Thillenkeri*) என்பது கேரளத்தின் கண்ணூர் மாவட்டத்தின் இரிட்டி வட்டத்தில் உள்ள ஒரு சிறிய நகரமும், கிராம ஊராட்சியும் ஆகும். 

## மக்கள்தொகை
2011 மக்கள் தொகை கணக்கெடுப்பின்படி, தில்லங்கேரியின் மக்கள் தொகை 14,583 ஆகும். இதில் 6,967 பேர் ஆண்களும்,  7,616 பேர் பெண்களுமாவர். தில்லங்கேரி கிராமம் 25.06 சதுர அடி பரப்பளவில் பரவியுள்ளது. இதன் எல்லைக்குள் 3,204 குடும்பங்கள் வசிக்கின்றன. தில்லங்கேரியின் பாலின விகிதம் 1,093 ஆகும். இது மாநில சராசரியான 1,084 ஐ விட அதிகமாக உள்ளது. 0-6 வயதுக்குட்பட்ட குழந்தைகளின் எண்ணிக்கை 1,653 (11.3%), இதில் 838 ஆண்களும், 815 பெண்களும் உள்ளனர். தில்லங்கேரியின் ஒட்டுமொத்த கல்வியறிவு 92.8% ஆகும். இது மாநில சராசரியான 94% ஐ விட குறைவாக உள்ளது. கிராமத்தில் ஆண்களின் கல்வியறிவு 96.4% ஆகவும், பெண்களின் கல்வியறிவு 89.5% ஆகவும் உள்ளது. 

## போக்குவரத்து
கண்ணூர் நகரம் வழியாக தேசிய நெடுஞ்சாலை செல்கிறது. இந்த தேசிய நெடுஞ்சாலையில் கோவா, மும்பையை வடக்குப் பக்கத்திலும், கொச்சி, திருவனந்தபுரத்தை தெற்குப் பக்கத்திலும் சென்றடையலாம். இரிட்டிக்கு கிழக்கே செல்லும் சாலை மைசூர், பெங்களூர் ஆகிய நகரங்களை இணைக்கிறது. அருகிலுள்ள தொடருந்து நிலையம் மங்களூர் - பாலக்காடு பாதையில் உள்ள கண்ணூர் ஆகும். இணையம் மூலம் முன்பதிவு செய்தால் இந்தியாவின் கிட்டத்தட்ட அனைத்து பகுதிகளுக்கும் தொடருந்துகள் கிடைக்கின்றன. மட்டனூர், மங்களூர், கோழிக்கோடு ஆகிய இடங்களில் வானூர்தி நிலையங்கள் உள்ளன. அவை அனைத்தும் பன்னாட்டு வானுர்தி நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே செல்கின்றன.

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கண்ணூர் மாவட்டத்திலுள்ள கிராமங்கள்
இருபுரோமோ ஈரயோடோமெத்தேன்

**இருபுரோமோ ஈரயோடோமெத்தேன்** (*Dibromodiiodomethane*) என்பது CBr2I2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம், மீத்தேன் மூலக்கூறுடன் இரண்டு புரோமின் மற்றும் இரண்டு அயோடின் அணுக்கள் இணைக்கப்பட்ட ஓர் ஆலோமீத்தேன் சேர்மமாகும். ஆலோமீத்தேன்களில் இருபுரோமோ ஈரயோடோமெத்தேன் டெட்ரா ஆலோமீத்தேன் சேர்மம் என வகைப்படுத்தப்படுகிறது. 

## மேற்கோள்கள்

பகுப்பு:புரோமோ ஆல்க்கேன்கள்
பகுப்பு:அயோடோ ஆல்க்கேன்கள்
பகுப்பு:ஆலோமீத்தேன்கள்
குசராத்து சபை

**குசராத்து சபை** (*Gujarat Sabha*) அல்லது குசராத்து சபா என்பது 1884ஆம் ஆண்டில் குசராத்தின் அகமதாபாத்தில் நிறுவப்பட்ட ஓர் அமைப்பாகும். இச்சபை இந்திய மாநிலமான குசராத்தை அடிப்படையாகக் கொண்டு உருவாக்கப்பட்ட ஒரு பொது அரசியல் அமைப்பாகும். சபை உறுப்பினர்களில் பெரும்பாலோர் குசராத்தி வழக்கறிஞர்களும் குடிமைப் பணித் தலைவர்களும் ஆவர். வல்லபாய் ரதோட், அர்திக் குரானா, டி. ஜே. சிவில், மிதேஷ் பாண்டியா போன்ற பிரபல விடுதலைப் போராட்ட வீரர்களும் அரசியல் தலைவர்களும் இந்த உறுப்பினர்களில் அடங்குவர். இந்திய சுதந்திரத் தலைவரும் ஆர்வலருமான மகாத்மா காந்தி 1918 முதல் 1919 வரை இதன் தலைவராகப் பணியாற்றினார். 1918-19 இல் கேதாவில் விவசாயிகள் கிளர்ச்சியை ஒழுங்கமைப்பதில் சபை முக்கிய பங்கு வகித்தது. இது 1920இல் இந்திய தேசிய காங்கிரசுடன் இணைந்தது, குசராத்து மாநில காங்கிரசு பிரிவாக மாறியது.

## மேற்கோள்கள்

பகுப்பு:இந்திய தேசிய காங்கிரசு
பகுப்பு:குசராத்து
இந்தியத் தொல்லியல் சங்கம்

**இந்தியத் தொல்லியல் சங்கம்** (*Indian Archaeological Society*) என்பது 1968ஆம் ஆண்டில் இந்திய மாநிலமான உத்தரப் பிரதேசத்தில் வாரணாசி நகரில் அரசு சாரா, இலாப நோக்கற்ற தொல்பொருள் ஆராய்ச்சியாளர்களின் தொழில்முறை அமைப்பாகப் பதிவு செய்யப்பட்ட அமைப்பாகும். இது ஏ. கே. நரேன் மற்றும் பிற தொல்பொருள் வல்லுநர்கள் மற்றும் இந்தியவியலாளர்களால் நிறுவப்பட்டது. 1970ஆம் ஆண்டு இந்த அமைப்பு புது தில்லியில் தனது சொந்த வளாகத்தில் செயல்படத் தொடங்கியது.

2007ஆம் ஆண்டு நிலவரப்படி, இந்தச் சங்கம் சுமார் 400 உறுப்பினர்களைக் கொண்டுள்ளது. புது தில்லியில் ஒரு கல்வி மற்றும் தொண்டு நிறுவனமாகப் பதிவு செய்யப்பட்டுள்ளது.

இதன் செய்தி அறிக்கை *புரட்டத்வா* இந்த அமைப்பு நிறுவப்பட்ட நாளிலிருந்து வெளிவருகிறது. முதலில் ஏ. கே. நரேன், எம். சேசாத்ரி, எசு. பி. ராவ் ஆகியோரால் தொகுக்கப்பட்டது. இதன் 30ஆவது தொகுதி 2005இல் எசு. பி குப்தா, கே. என். தீட்சித், கே. எசு. ராமச்சந்திரன் ஆகியோரால் தொகுக்கப்பட்டது.

## மேலும் காண்க
* இந்தியத் தொல்லியல் ஆய்வகம்

## மேற்கோள்கள்

## வெளியிணைப்புகள்
*http://indarchaeology.org/archaeology/archaeology.htm

பகுப்பு:இந்தியத் தொல்லியல்
அரிசா கான்

**அரிசா கான்** (*Arissa Khan*) தொழில்முனைவோரும், இந்திய அழகிப் போட்டியின் வெற்றியாளரும் ஆடம்பர ஆடை வடிவமைப்பில் ஆதிக்கம் செலுத்துபவரும் ஆவார்.

## இளமை
கான் இந்தியாவின் மும்பையில் ஒரு முஸ்லிம் குடும்பத்தில் பிறந்தார். மேலும் இந்தியாவின் முதல் பெமினா வளாக அழகிப் போட்டியின் இளவரசியாக 2014 பரிசு பெற்ற வெற்றியாளர் ஆவார்.

## மேற்கோள்கள்

## வெளியிணைப்புகள்
*In pics: Campus Princess 2014 winner, Indiatimes, 1 March 2014

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:மும்பையைச் சேர்ந்தவர்கள்
அனிதா கபூர்

**அனிதா கபூர்** (*Anita Kapur*) என்பவர் இந்திய இந்திய வருவாய்ப் பணி அதிகாரி ஆவார். இவர் இந்திய வருமான வரித் துறையின் உச்ச அதிகாரமான மத்திய நேரடி வரி வாரியத்தின் முன்னாள் தலைவர் ஆவார். இவர் 1978ஆம் ஆண்டு வருமான வரிப் பிரிவில் அதிகாரியாக சேர்ந்தார். இவர், (சட்டமியற்றுதல் மற்றும் கணினிமயமாக்கல் மற்றும் வருமான வரி) உறுப்பினராகப் பணியாற்றியுள்ளார்.

## மேற்கோள்கள்

பகுப்பு:இந்திய நிதி அமைச்சகம்
பகுப்பு:வாழும் மக்கள்
இந்திய வானிலைச் சங்கம்

**இந்திய வானிலைச் சங்கம்** (*Indian Meteorological Society*) என்பது இந்தியாவில் செயல்படும் இலாப நோக்கற்ற அமைப்பாகும். இது வானிலை மற்றும் தொடர்புடைய அறிவியலின் முன்னேற்றம், பரப்புதல் மற்றும் பயன்பாட்டை ஊக்குவிக்கிறது. இந்த சங்கம் 1956இல் கொல்கத்தாவில் நடைபெற்ற இந்திய அறிவியல் மாநாட்டின் போது நிறுவப்பட்டது. 195 தற்பொழுது இச்சங்கம் இந்தியாவின் பல்வேறு மாநிலங்களில் 15 கிளைகளைக் கொண்டுள்ளது.

## நோக்கங்கள்
*  வானிலை மற்றும் அதனுடன் தொடர்புடைய அறிவியலின் முன்னேற்றம்
* வானிலை அறிவியலின் அறிவைப் பரப்புதல்
* விவசாயம் மற்றும் நிலப் பயன்பாடுகள், நீர்ப்பாசனம் மற்றும் ஆற்றல் மேம்பாடு, கடல் மற்றும் காற்றின் வழிசெலுத்தல், பொறியியல் மற்றும் தொழில்நுட்பம், மருத்துவம் மற்றும் பொது சுகாதாரம் போன்ற பல்வேறு ஆக்கபூர்வமான மனித நடவடிக்கைகளுக்கு வானிலை மற்றும் அதனுடன் இணைந்த அறிவியலின் பயன்பாட்டை மேம்படுத்துதல்.

## செயல்பாடுகள்
* ஆராய்ச்சி நடவடிக்கைகளை ஊக்குவித்தல் விரிவுபடுத்துதல்
* கூட்டங்கள், விவாதங்கள், கருத்தரங்கம், மாநாடுகள் போன்றவற்றை ஏற்பாடு செய்தல்.
* பொருத்தமான வானிலைத் தொடர்பான  வெளியீடுகளைக் கொண்டுவருதல்
* அறிவியல் பணிகளில் ஒத்துழைப்பை மேம்படுத்துதல்

## வெளி இணைப்புகள்
* இந்திய வானிலை சங்கத்தின் இணையதளம்
* இந்திய வானிலைச் சங்கம், கொல்கத்தா அத்தியாயம் வலைத்தளம்
* இந்திய வானிலைச் சங்கம், புனே அத்தியாயம் வலைத்தளம்
* ஐஎம்எஸ் நோக்கங்கள்

## மேற்கோள்கள்

பகுப்பு:வானிலை ஆய்வு அமைப்புகள்
கேத்தி விராசத் இயக்கம்

**கேத்தி விராசத் இயக்கம்** (*Kheti Virasat Mission*) என்பது 2005ஆம் ஆண்டில் இந்தியாவில் நிறுவப்பட்ட ஒரு இலாப நோக்கற்ற, குடிமைச் சமூக நடவடிக்கைக் குழுவாகும். இது பேண்தகு விவசாயம், இயற்கை வளங்களைப் பாதுகாத்தல், சுற்றுச்சூழல் சுகாதாரம் மற்றும் சுற்றுச்சூழல் நிலையான தொழில்நுட்பங்கள் ஆகிய துறைகளில் செயல்படுகிறது.

கேத்தி விராசத் இயக்கம் அறக்கட்டளையாக பதிவு செய்யப்பட்டுள்ளது. இதன் தலைமை அலுவலகம் பஞ்சாபின் பரித்கோட்டில் உள்ள ஜெய்து பகுதியில் உள்ளது.

## மேற்கோள்கள்

## வெளியிணைப்புகள்
* 

பகுப்பு:இந்தியாவில் உள்ள இலாபநோக்கற்ற நிறுவனங்கள்
ஐசிடி அகாதமி

**ஐசிடி அகாதமி** (*ICT Academy*) என்பது தகவல் மற்றும் தகவல் தொடர்பு தொழில்நுட்பம் தொடபான மாநில அரசுகள் மற்றும் தொழில்துறைகளுடன் இணைந்து செயல்படும் இந்திய அரசின் முன்முயற்சியாகும். ஐசிடி அகாதமி என்பது இலாப நோக்கற்ற சமூகமாகும். மேலும் பொது-தனியார் கூட்டாண்மை மாதிரியின் கீழ் செயல்படும் கூட்டு முயற்சியாகும்.

தொழில்துறையின் திறன் தேவைகளைப் பூர்த்தி செய்வதற்கும், குறிப்பாக நாட்டின் கிராமப்புறங்களில் உள்ள அடுக்கு 2 மற்றும் 3 நகரங்களில் அதிக வேலைவாய்ப்பை உருவாக்குவதற்கும் ஐ. சி. டி அகாதமி தொடங்கப்பட்டது. தமிழ்நாடு மாநில அரசு, தகவல் தொழில்நுட்பத் துறையில் முன்னணி நிறுவனங்கள் மற்றும் இந்தியாவில் உள்ள மென்பொருள் சேவைகள் நிறுவனங்களின் தேசிய சங்கம் (நாஸ்காம்) ஆகியவற்றின் பிரதிநிதிகளுடன் இந்த அமைப்பு உருவாக்கப்பட்டது.

ஐசிடி அகாதமி சமீபத்தில் நிதி ஆயோக் (இந்திய மாற்றத்திற்கான தேசிய நிறுவனம்), இந்திய அரசின் தேசிய திட்டமிடல் அமைப்பான, இந்திய அரசின் திறன் இந்தியா தொலைநோக்குப் பார்வையுடன் இணைந்துள்ள, பரப்புதல் மற்றும் பிரதிக்கான தனித்துவமான அமைப்புகளில் ஒன்றாக அங்கீகரிக்கப்பட்டு பரிந்துரைக்கப்படுகிறது.

ஆசிரியர்கள் மற்றும் மாணவர்களுக்கு பயிற்சி அளிப்பதை முதன்மை நோக்கமாகக் கொண்டு, ஆசிரிய மேம்பாடு, மாணவர் திறன் மேம்பாடு, தொழில்முனைவோர் மேம்பாடு, இளைஞர் அதிகாரமளித்தல், தொழில் நிறுவனங்களுக்கிடையேயான தொடர்பு, எண்ணிம அதிகாரமளித்தலை ஊக்குவித்தல் மற்றும் ஆராய்ச்சி மற்றும் வெளியீடுகள் ஆகிய துறைகளில் ஏழு முக்கிய நோக்கங்களைக் கொண்ட திட்டத்தின் மூலம் ஐ. சி. டி அகாதமி செயல்பட்டு வருகிறது.

## முன்முயற்சிகள்

### மாணவர்களுக்கு

* இணைப்பு-பொதுவான பணிவாய்ப்பு முகாம் நடத்துதல்
* உள்ளகப் பயிற்சிப் மற்றும் அகில இந்திய தொழில்நுட்பக் கல்விக் குழு வேலைவாய்ப்பு இணையதளம் 
* இளைஞர்களுக்கானப் போட்டிகள் 
* திறன் மேம்பாட்டு திட்டம் 

### நிறுவனங்களுக்கு

* உறுப்பினர் 
* ஆசிரியர் மேம்பாட்டுத் திட்டங்கள்
* ஆசிரியப் பயிற்சி பட்டறைகள்
* கல்வி மாநாடுகள் 

### ஆய்விதழ்கள்

* *தகவல் தொடர்பு தொழில்நுட்பம் -ஆய்விதழ்*
* *படம் மற்றும் வீடியோ செயலாக்கம் -ஆய்விதழ்*
* *மென்மையான கணினி -ஆய்விதழ்*
* *மைக்ரோ எலக்ட்ரானிக்ஸ்- ஆய்விதழ்*
* *மேலாண்மை ஆய்வுகள்- ஆய்விதழ்*
* *தரவு அறிவியல் மற்றும் இயந்திர கற்றல் -ஆய்விதழ்*

## விருதுகள்

* 2022 - இந்தியாவில் 2022 சிறந்த பணியிடங்கள் போன்ற கிரேட் பிளேஸ் டு வொர்க்® இலிருந்து சர்வதேச அங்கீகாரம்
* 2017 - இந்தியாவில் முதன்மையான பங்களிப்பாளராக ஆட்டோடெஸ்க் மூலம் அங்கீகரிக்கப்பட்டது.
* 2018 - அசோச்சாமிடமிருந்து தேசிய சிறப்புமிக்க விருது
* 2019 - தமிழ்நாடு தொழில்நுட்ப வளர்ச்சிக் கழகத்தின் சிறந்த திறன் பயிற்சியாளர் விருது.
* 2020 - சிஸ்கோ சமூக ஸ்பாட்லைட் விருது.
* 2020 - புதிய இந்தியா கற்றல் 2020 இன் போது ரோபோ செயல்முறை தானியக்கத் திறன்களை உருவாக்க மாணவர்களுக்கு உதவுவதில் சிறந்த பங்களிப்புக்காக தானிக்க என்வேயர்கௌரவம்

## மேற்கோள்கள்

பகுப்பு:இந்தியாவில் உள்ள இலாபநோக்கற்ற நிறுவனங்கள்
பரீத்பூர் சட்டமன்றத் தொகுதி

**பரீத்பூர் சட்டமன்றத் தொகுதி** *(Faridpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. பரீத்பூர், ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
1,1-ஈரயோடோயீத்தேன்

**1,1-ஈரயோடோயீத்தேன்** (*1,1-Diiodoethane*) என்பது C2H4I2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறைவுற்ற ஆலோ ஆல்க்கேன் என்று இச்சேர்மம் வகைப்படுத்தப்படுகிறது. 

## தயாரிப்பு
1,1-ஈரயோடோயீத்தேன் ஒரே கார்பன் அணுவுடன் இரண்டு ஆலசன் அணுக்கள் (F, Cl, Br, I) இணைந்திருக்கும் ஆல்கேன் சேர்மங்களிலிருந்து தொகுப்பு முறையில் தயாரிக்கப்படுகிறது. தொடக்கப் பொருள் 1,1-டைகுளோரோயீத்தேன் ஆகும். இங்கு அயோடோயீத்தேன் அயோடினின் மூலமாகச் செயல்படுகிறது. அலுமினியம் டிரைகுளோரைடு முன்னிலையில், 1,1-டைகுளோரோயீத்தேன் ஆனது 1,1-ஈரயோடோயீத்தேனாக மாற்றப்படுகிறது.

  

குறிப்பாக, 0.4 மோல் (~39.6 கிராம்) 1,1-டைகுளோரோயீத்தேன் உடன் 1.2 மோல் (~187 கிராம்) எத்தில் அயோடைடு மற்றும் சுமார் 2.0 கிராம் அலுமினியம் குளோரைடை கலந்து நீராவிப் படுகையைப் பயன்படுத்தி மூன்று மணி நேரம் சூடுபடுத்த வேண்டும். பின்னர், அந்தக் கலவையை முறையே H₂O மற்றும் NaHSO₃ கொண்டு கழுவி, MgSO₄ கொண்டு உலர்த்தவும். 76-76 °செல்சியசு  வெப்பநிலையிலும் 25 மிமீபாதரச அழுத்தத்திலும் காய்ச்சி வடிகட்டும்போது, ​​சுமார் 67.3 கிராம் விளைபொருள் கிடைக்கும்.

1,1-டைகுளோரோயீத்தேன் தேவையில்லாத மாற்று தயாரிப்பு முறை என்னவென்றால், அயோடின், டிரையெத்திலமீன் மற்றும் அசிட்டால்டிகைடின் ஐதரசோன் ஆகியவற்றின் வினையாகும். 1 மோல் அசிட்டால்டிகைடைப் பயன்படுத்தும்போது, ​​சுமார் 95 கிராம் 1,1-ஈரயோடோயீத்தேன் உருவாகிறது.  இது அசிட்டால்டிகைடிலிருந்து 34% ஆகும்.

## மேலும் காண்க
*1,2- டையையோடோயெத்திலீன்
*1,2-ஈரையோடோயீத்தேன்
*1,1-இருபுரோமோயீத்தேன்

## மேற்கோள்கள்

## வெளி இணைப்புகள்
* PubChem Compound Summary for CID 68980
* Chemistry of Ethylidene Moieties on Platinum Surfaces:  1,1-Diiodoethane on Pt(111)
பகுப்பு:அயோடோ ஆல்க்கேன்கள்
இராவ் நரேந்திர சிங்

**இராவ் நரேந்திர சிங்** (*Rao Narendra Singh*) இந்தியாவைச் சேர்ந்த ஓர் அரசியல்வாதியாவார். இந்திய தேசியக் காங்கிரசு கட்சியின் உறுப்பினராக இவர் அரியானா மாநில அரசியலில் இயங்கினார். 2009 ஆம் ஆண்டு முதல் 2014 ஆம் ஆண்டு வரை அரியானா அரசாங்கத்தில் சுகாதார அமைச்சராகப் பணியாற்றினார். 2009-ஆம் ஆண்டில் அரியானா இயன்கித்து காங்கிரசு கட்சியின் வேட்பாளராகப் போட்டியிட்டு நர்னால் சட்டமன்றத் தொகுதியிலிருந்து தேர்ந்தெடுக்கப்பட்டார். பின்னர் இந்திய தேசிய காங்கிரசு கட்சியில் இணைந்தார். இதைத் தொடர்ந்து முதலமைச்சரால் மாநில அமைச்சரவையில் சேர்க்கப்பட்டார்.

2025 ஆம் ஆண்டு செப்டம்பர் மாதம் 29 ஆம் தேதியன்று அரியானா பிரதேச காங்கிரசு கமிட்டியின் தலைவராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:அரியானா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:அரியானா சட்டமன்ற உறுப்பினர்கள்
இந்திய உயிர் அறிவியல் நிறுவனம்

**இந்திய உயிர் அறிவியல் நிறுவனம்** (*Institute of Life Sciences, India*) இந்தியாவின் ஒடிசா மாநிலம் புவனேசுவரத்தில் அமைந்துள்ள ஒரு தன்னாட்சி ஆராய்ச்சி நிறுவனம் ஆகும். உயிரித்தொழில்நுட்பத் துறையின் கீழ், புற்றுநோய் உயிரியல், தொற்று நோய்கள் மற்றும் தாவர உயிரித்தொழில்நுட்பம் ஆகிய துறைகளில் இந்நிறுவனம் ஆராய்ச்சிகளை மேற்கொள்கிறது.

இந்நிறுவனம் 1989 ஆம் ஆண்டு ஒடிசா அரசாங்கத்தால் ஒரு தன்னாட்சி நிறுவனமாக நிறுவப்பட்டது. 2002 ஆம் ஆண்டில் இந்த நிறுவனம் இந்திய அரசின் உயிரி தொழில்நுட்பத் துறையால் கையகப்படுத்தப்பட்டது. பின்னர், 2003 ஆம் ஆண்டு சூலை மாதத்தில் இந்தியாவின் அப்போதைய பிரதமர் அடல் பிகாரி வாச்பாய் இந்த நிறுவனத்தை நாட்டிற்கு அர்ப்பணித்தார்.

கோவிட்-19 பெருந்தொற்றின் போது, ​​இந்த நிறுவனம் சார்சு-கோவ்-2 வைரசு வகைகளின் மரபணு வரிசைப்படுத்துதல் மற்றும் கண்காணிப்பில் ஒரு முக்கியப் பங்கை வகித்தது. மேலும், தொற்று நோய்கள் குறித்த தங்கள் ஆராய்ச்சிக்கான திறனை விரிவுபடுத்துவதற்காக இந்த நிறுவனம் பல வசதிகளையும் நிறுவியது.

நிறுவனங்கள் மற்றும் நாடுகள்/பிரதேசங்கள் மற்றும் அவற்றின் அறிவியல் வெளியீடுகளைக் கண்காணிக்கும் தரவுத்தளமான நேச்சர் இண்டக்சு என்ற தரவுத்தளத்தின் தரவுகளின்படி உயிரியல் அறிவியல் பிரிவில் இந்திய உயிர் அறிவியல் நிறுவனம்  தற்போது இந்தியாவில் 13 ஆவது இடத்திலும், சுகாதார அறிவியல் பிரிவில் 26 ஆவது இடத்திலும் உள்ளது. 

இந்திய உயிர் அறிவியல் நிறுவனம் சமீபத்தில் மனித சுகாதார ஆராய்ச்சி மற்றும் தொழில்நுட்பக் கல்வித் துறைகளில் ஒத்துழைப்பதற்காக புவனேசுவரத்தில் உள்ள இந்திய தொழில்நுட்ப நிறுவனம் மற்றும் அகில இந்திய மருத்துவ அறிவியல் கழகம் ஆகியவற்றுடன் புரிந்துணர்வு ஒப்பந்தங்களில் கையெழுத்திட்டுள்ளது. 

## மேற்கோள்கள்

பகுப்பு:இந்திய அறிவியல் நிலையங்கள்
விவேகானந்தர் கல்விச் சங்கத்தின் பள்ளி, கல்லூரிகளின் பட்டியல்

**விவேகானந்தர் கல்விச் சங்கத்தின் பள்ளி,  கல்லூரிகளின் பட்டியல்** (*List of Vivekanand Education Society's schools and colleges*) என்பது விவேகானந்தர் கல்வி சங்கம் மூலம் செயல்படும் கல்வி நிறுவனங்களின் பட்டியல் ஆகும். விவேகானந்தர் கல்வி சங்கம் என்பது 1962ஆம் ஆண்டில் நிறுவப்பட்ட மும்பையினைத் தளமாகக் கொண்ட ஒரு இலாப நோக்கற்ற கல்விச் சங்கமாகும். இது இந்தியாவின் மத்திய மும்பையில் அமைந்துள்ள புறநகர்ப் பகுதியான செம்பூரைச் சுற்றியுள்ள 26 கல்வி நிறுவனங்களை (மூன்றாம் நிலை மற்றும் இரண்டாம் நிலை) இயக்குகிறது.

இக்கல்லூரிகள் அகில இந்திய தொழில்நுட்பக் கல்விக் குழு, இந்திய வழக்குரைஞர் கழகம், மகாராட்டிரா மாநில தொழில்நுட்பக் கல்வி வாரியம், மும்பை பல்கலைக்கழகம், தேசிய அங்கீகார வாரியம் ஆகியவற்றால் அங்கீகாரம் பெற்றுள்ளன.

## பள்ளி, கல்லூரிகளின் பட்டியல்

### மூன்றாம் நிலை

* விவேகானந்தர் கல்விச் சங்க தொழில்நுட்பக் கழகம்
* விவேகானந்தர் கல்விச் சங்க மேலாண்மை ஆய்வுகள் மற்றும் ஆராய்ச்சி நிறுவனம்
* விவேகானந்த் கல்விச் சங்க பல்தொழில்நுட்பக்  கல்லூரி
* விவேகானந்தர் கல்விச் சங்க சட்டக் கல்லூரி
* விவேகானந்தர் கல்வி சங்க மருந்தியல் கல்லூரி
* விவேகானந்தர் கல்வி சங்க கட்டிடக்கலை கல்லூரி
* விவேகானந்தர் கல்விச் சங்க கலை, அறிவியல் மற்றும் வர்த்தகக் கல்லூரி (தன்னாட்சி) 
* விவேகானந்த் கல்வி சங்க வணிகப் பள்ளி
* விவேகானந்தர் கல்விச் சங்க துளசி தொழில்நுட்ப நிறுவனம்

### இரண்டாம் நிலை

* சுவாமி விவேகானந்தர் உயர்நிலைப்பள்ளி
* விவேகானந்தர் ஆங்கில உயர்நிலைப்பள்ளி
* சுவாமி விவேகானந்தர் வித்யாலயா & கனிசுதா மகாவித்யாலயா
* சுவாமி விவேகானந்தர் இளையோர் கல்லூரி

## மேற்கோள்கள்

பகுப்பு:மகாராட்டிராவில் கல்வி
உலக இந்துப் பேரவை

**உலக இந்துப் பேரவை** (*World Hindu Congress*) என்பது இந்துக்கள் ஒருவரோடு ஒருவர் இணைவதற்கும், கருத்துக்களைப் பகிர்ந்துகொள்வதற்கும், ஒருவருக்கொருவர் ஊக்கமளிப்பதற்கும், பொது நன்மைக்காகப் பங்களிப்பதற்குமான ஓர் உலகளாவிய மன்றமாகும்.

## பின்னணி
பன்னாட்டு இந்து அமைப்பான உலக இந்து அறக்கட்டளையால் இப்பேரவை ஏற்பாடு செய்யப்படுகிறது. உலக இந்துப் பேரவை, இந்து தர்மத்தின் சாரத்தையும் இன்றைய உலகில் அதன் பொருத்தத்தையும் உள்ளடக்கிய ஒரு மையக் கருப்பொருளைச் சுற்றியதாக ஏற்பாடு செய்யப்படுகிறது.  கடந்த கால கருப்பொருள்களில் "சங்கச்சத்வம் சம்வதத்வம் (ஒன்றாக அடியெடுத்து வைப்போம், ஒன்றாக உரையாடுவோம்)", "கூட்டாகச் சிந்திப்போம், வீரத்துடன் சாதிப்போம்",  "தர்மம், வெற்றியின் உறைவிடம்"  ஆகியவை கருப்பொருட்களாக இருந்தன. மிகச் சமீபத்திய மூன்றாவது மாநாடு, 2023 ஆம் ஆண்டு நவம்பர் மாதம் 24 முதல் 26, 2023 ஆம் தேதி வரை தாய்லாந்தின் பாங்காக்கில் நடைபெற்றது.

## மேற்கோள்கள்

## வெளி இணைப்புகள்

* 
பகுப்பு:இந்து சமய அமைப்புகள்
பகுப்பு:இந்தியாவில் இந்து சமயம்
வாகை சூட வா (தொலைக்காட்சி தொடர்)

**வாகை சூட வா** என்பது 26 சனவரி 2026ஆம் ஆண்டு முதல் ஜீ தமிழில் வார நாட்களில் திங்கள் முதல் சனி வரை இரவு 9:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இதனை *பேரபல் பிக்சர்ஸ்* என்ற நிறுவனம் தயாரித்துள்ளது.
ஏரி காட்சி விருந்தினர் இல்லம்

**ஏரி காட்சி விருந்தினர் இல்லம்** (*Lakeview Guest House*) என்பது இந்திய மாநிலமான, தெலங்காணா அரசாங்கத்தின் அதிகாரப்பூர்வ இல்லமாகும். இது 2005இல் கட்டப்பட்டது. இது 2009 வரை ஆந்திரப் பிரதேச முதலமைச்சரின் அதிகாரப்பூர்வ இல்லமாக இருந்தது.  இது மக்கள் இல்ல சாலையில் அமைந்துள்ளது.

## மேற்கோள்கள்

பகுப்பு:தெலங்காணா
மன்றோ கலங்கரை விளக்கம்

**மன்றோ கலங்கரை விளக்கம்** (*Munroe Lighthouse*) இந்தியாவில் கேரளாவின் கோட்டயத்தில் உள்ள பழுக்கனிலா பகுதியில் அமைந்துள்ள ஒரு அடையாளமாகும்.

## வரலாறு
மனொறோ கலங்கரை விளக்கம், 1815ஆம் ஆண்டு ஆங்கிலேயர்களால் கட்டப்பட்டது. இது கர்னல் ஜான் மன்றோவின் நினைவாக பெயரிடப்பட்டது. இது அஷ்டமுடி ஏரி மற்றும் கல்லடையாற்றுக்கு அருகில் அமைந்துள்ளது. மேலும் இந்த 41 மீட்டர் உயர கலங்கரை விளக்கம் இந்த கால்வாயின் வழியாக வர்த்தக கப்பல்களை இயக்குவதைக் குறிக்கிறது. ஆரம்பத்தில் இதன் விளக்கு மண்ணெண்ணெய் கொண்டு ஒளிரச் செய்யப்பட்டது. காலப்போக்கில் மின்சார விளக்குகளாக மாற்றப்பட்டது. இதனால் இதன் பாரவைப் பரப்பு 28 கடல் மைல்களாக அதிகரித்தது. இன்று, சுற்றுலாப் பயணிகள் கலங்கரை விளக்கத்தின் காலனித்துவ கடந்த காலத்தை ஆராய்ந்து, இதன் மீது ஏறி அமைதியான உப்பங்கழிகள் மற்றும் சுற்றுப்புறங்களின் விரிவான காட்சியை அனுபவிக்கலாம்.

## மேற்கோள்கள்

## வெளியிணைப்புகள்

* 

* 
* കോട്ടയത്തിന്റെ പുരാതന മൺറോ വിളക്കുമരം

பகுப்பு:கேரளத்திலுள்ள கலங்கரை விளக்கங்கள்
பகுப்பு:1815 அமைப்புகள்
இந்திய விண்வெளி சங்கம்

**இந்திய விண்வெளி சங்கம்** (*Indian Space Association*) என்பது இந்திய விண்வெளி மற்றும் செயற்கைக்கோள் உற்பத்தி நிறுவனங்களுக்கான ஒரு தொழில் சங்கமாகும். இச்சங்கம் இந்தியாவில் உள்ள முன்னணி விண்வெளித் தொழில்களின் ஒரு தன்னார்வ அமைப்புமாகும். இந்தியாவில் உள்ள விண்வெளித் துறைக்கு ஆலோசனை மற்றும் ஆதரவை வழங்கும் நோக்கத்துடன் இச்சங்கம் நிறுவப்பட்டது. விண்வெளித் துறை சீர்திருத்தங்கள் குறித்த தொழில்துறையின் கருத்துக்களை வெளிப்படுத்துவதும், இந்தியாவில் உள்ள விண்வெளித் துறைக்கு வழிகாட்டுதல் வழங்குவதும் இந்திய விண்வெளி சங்கத்தின் முதன்மைச் செயல்பாடு ஆகும்.

## வரலாறு
2021 ஆம் ஆண்டு அக்டோபர் மாதம் 11 ஆம் தேதியன்று இந்தியப் பிரதமர் நரேந்திர மோடி, இந்திய  தொடக்கநிலை வணிக நிறுவனங்களுக்கும் தனியார் துறைக்கும் விண்வெளித் துறையில் வணிக வாய்ப்புகளை எளிதாக்குவதற்கான ஒரு 'ஒற்றைச் சாளர' அமைப்பாக இந்திய விண்வெளி சங்கத்தை தொடங்கி வைத்தார். 

## உறுப்பினர்கள்
இந்திய விண்வெளி சங்க உறுப்பினர்கள் ஐந்து வகைகளாகப் பிரிக்கப்பட்டுள்ளனர். நிறுவன உறுப்பினர்கள், முக்கிய உறுப்பினர்கள், இணை உறுப்பினர்கள், தொடக்கநிலை வணிக உறுப்பினர்கள் மற்றும் பிற உறுப்பினர்கள் என்பன இந்த ஐந்து வகைகளாகும்.  

## மேலும் காண்க
* இந்திய விண்வெளி ஆய்வு நிறுவனம்

## மேற்கோள்கள்

பகுப்பு:இந்திய நிறுவனங்கள்
பகுப்பு:2021 இல் அறிவியல்
பகுப்பு:2021 இல் இந்தியா
புத்தூர் ஊராட்சி

**புத்தூர் ஊராட்சி** (*Puthur Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள கொள்ளிடம் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

## '''மேற்கோள்கள்'''


பகுப்பு:மயிலாடுதுறை மாவட்ட ஊராட்சிகள்
ஒ.ச.நே + 14:00

**ஒ.ச.நே + 14:00** (*UTC+14:00*) என்பது ஒருங்கிணைந்த சர்வதேச நேரத்தில் இருந்து +14:00 என்ற நேர ஈடுசெய்யும் ஓர் அடையாளங்காட்டியாகும். இது புவியின் மிக முந்திய நேர மண்டலம், அதாவது இந்த மண்டலத்தில் உள்ள பகுதிகள் முதலில் ஒரு புதிய நாளைக் காண்கின்றன, எனவே புத்தாண்டில் முதலில் நுழையும் பகுதிகள் இவையாகும். இது பூமியில் "சமீபத்திய நேர மண்டலம்" என்றும் குறிப்பிடப்படுகிறது, ஏனெனில் இதில் உள்ள கடிகாரங்கள் எப்போதும் அனைத்து நேர மண்டலங்களின் 'அண்மைய' (அதாவது, மிகவும் மேம்பட்ட) நேரத்தைக் காட்டுகின்றன.

ஒசநே+14:00 என்பது 180° நிலநிரைக்கோட்டிலிருந்து 30° கிழக்கே நீண்டு, பசிபிக் நாடான கிரிபாஸ் (கிரிபட்டி)யைச் சுற்றி பன்னாட்டு நாள் கோட்டில் ஒரு பெரிய மடிப்பை உருவாக்குகிறது.

## நிலையான நேரமாக (ஆண்டு முழுவதும்)

முதன்மைக் குடியேற்றம்: கிரித்திமட்டி

### ஓசியானியா
*கிரிபாஸ்
**இலைன் தீவுகள்

## வரலாறு
### கிரிபாசு
மத்திய பசிபிக் குடியரசான கிரிபாசு (கிரிபட்டி), 1994 திசம்பர் 31 அன்று அதன் கிழக்குப் பகுதிக்கான தேதியை ஒ.ச.நே − 11:00, ஒ.ச.நே − 10:00 ஆகிய நேர மண்டலங்களிலிருந்து ஒ.ச.நே + 13:00 என்றும் ஒ.ச.நே + 14:00 என்றும் முறையே மாற்றியது. இதற்கு முன்பு, ஒசநே+13:00, ஒசநே+14:00 நேர மண்டலங்கள் இருக்கவில்லை. ஒரு பிரித்தானியக் குடியேற்றமாக, கிரிபட்டி பழைய தேதிக் கோட்டிற்கு மேற்கே கில்பர்ட்டுத் தீவுகளில் மையமாக இருந்தது. தொலைதூர பீனிக்சு, இலைன் தீவுகள் தேதிக் கோட்டின் மறுபுறத்தில் இருந்தன. தேதிக் கோட்டின் எதிரெதிர்ப் பக்கங்களில் இருந்த அரச அலுவலகங்கள் வாரத்தின் நான்கு நாட்களில் மட்டும் ஒரே நேரத்தில் வானொலி அல்லது தொலைபேசி மூலம் மட்டுமே தொடர்பு கொள்ள முடிந்தது.

கிரிபட்டியின் நேர மண்டலத்தின் திருத்தம், தேதிக் கோடு கிழக்கு நோக்கி நகர்ந்து இந்த நாட்டைச் சுற்றி வருவதைக் குறிக்கிறது, இதனால் மக்கள் வசிக்கும் கிரித்திமட்டி தீவு உட்பட இலைன் தீவுகள் பூமியில் வேறு எந்த நாட்டிற்கும் முன்பாக அதன் பிரதேசத்தில் 2000 ஆம் ஆண்டைத் தொடங்கின, கிரிபட்டி அரசாங்கம் இந்தத் திருத்தத்தை ஒரு சாத்தியமான சுற்றுலா ஈர்ப்பாகப் பயன்படுத்திக் கொண்டது.

### தொங்கா
தொங்கா – 1999 முதல் 2002 வரை மற்றும் 2016 முதல் 2017 வரை பகல் சேமிப்பு நேரத்திற்கு ஒசநே+14:00 ஐப் பயன்படுத்தியது. எனவே, தொங்கா கிரிபட்டியில் உள்ள லைன் தீவுகளைப் போலவே 2000 ஆம் புத்தாண்டை முதலில் கொண்டாடியது.

### சமோவா
2011 திசம்பர் 29 (ஒ.ச.நே − 10:00) இறுதியில், சமோவா அதன் நிலையான நேரத்தை ஒசநே−11:00 இலிருந்து ஒசநே+13:00 ஆகவும் (மற்றும் அதன் பகல் சேமிப்பு நேரத்தை ஒசநே−10:00 இலிருந்து ஒசநே+14:00 ஆகவும் ஏப்ரல் 4, 2021 வரை) மேம்படுத்தியது, அடிப்படையில் பன்னாட்டுத் நாட் கோட்டை நாட்டின் மறுபக்கத்திற்கு நகர்த்தியது..

### அலாஸ்கா
1867 வரை அலாஸ்காவில் ஒ.ச.நே + 11:30, ஒசநே+15:10 ஆகியவற்றிற்கு இடையில் உள்ளூர் நேரங்கள் இருந்தன (தேதி அமெரிக்காவின் பிற பகுதிகளுடன் ஒத்துப்போக 1867 இல் 24 மணிநேரம் கழிக்கப்பட்டது). இந்த நேரங்கள் உள்ளூர் சராசரி நேரங்களாகும், நேர மண்டலங்களாக அல்ல.

### சுகோத்கா, உருசியா
1982-இற்கு முன்பு, கம்சாத்கா நேரத்தைப் பயன்படுத்திய மிகவும் கிழக்கு உருசியப் (சுகோத்கா) பகுதிகளில் ஒசநே+13:00 பகல் நேரமாகப் பயன்படுத்தப்பட்டது.

## இவற்றையும் பார்க்க
*ஒ.ச.நே − 10:00, இது ஒசநே+14:00 இற்கு சரியாக ஒரு நாள் பின்னால் உள்ளது.
*ஒ.ச.நே − 12:00, புதிய நாளைத் தொடங்குவதற்கான கடைசி நேர மண்டலம்

## மேற்கோள்கள்

## வெளி இணைப்புகள்
*Find cities currently in UTC+14

பகுப்பு:ஒ.ச.நே பெயர்ச்சிகள்
பகுப்பு:கிரிபட்டி
சியாம் பிகாரி லால்

**சியாம் பிகாரி லால்** (*Shyam Bihari Lal*, 1 சனவரி 1966 – 2 சனவரி 2026) என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  பரீத்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது. 

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பரீத்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சியாம் பிகாரி  92070 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் விசய் பால் சிங்கை விட 2921 வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2022

## மேற்கோள்கள்

பகுப்பு:1966 பிறப்புகள்
பகுப்பு:2026 இறப்புகள்
பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
சகிலா சாலினி

**சகிலா சாலினி** அல்லது சகிலா சாலினி ஜெபிரி கிருஷ்ணன் (பிறப்பு: 21 சூன் 1992); (மலாய்; ஆங்கிலம்: *Syakilla Salni* அல்லது *Syakilla Salni Jefry Krisnan*) என்பவர் மலேசிய கராத்தே விளையாட்டு வீரர்; 2014-ஆம் ஆண்டு தென் கொரியா, இஞ்சியோன் நகரில் நடைபெற்ற ஆசிய விளையாட்டுப் போட்டிகளில் 61 கிலோ; மகளிர் கராத்தே போட்டியில் தங்கப் பதக்கம் பெற்று சாதனை படைத்தவர் ஆவார். 

2018-ஆம் ஆண்டு ஜகார்த்தா - பலெம்பாங் ஆசிய விளையாட்டுப் போட்டியில் *(Jakarta - Palembang Asian Games 2018)* மலேசியக் கொடியை ஏந்திச் செல்லும் மலேசிய நாட்டின் விளையாட்டு வீராங்கனையாகத் தேர்வு செய்யப்பட்டு; சகிலா சாலினிக்கு மிக மதிப்புமிக்க சிறப்பு செய்யப்பட்டது. 

## மலேசிய சாதனை

உலக கராத்தே கூட்டமைப்பின் *(World Karate Federation)* 55 கிலோவிற்கும் குறைவான பெண்களுக்கான கராத்தே தரவரிசையில் முதலிடத்தை பிடித்த முதல் மலேசிய வீராங்கனை என்ற சாதனையை இவர் படைத்துள்ளார்.

ஜெர்மனி பிரெமன் நகரில் நடைபெற்ற **உலக கராத்தே வாகையர்** போட்டியிலும் *([[:en:2014 World Karate Championships|2014 World Karate Championships]])* இரண்டாம் நிலையில் தகுதி பெற்று வெள்ளிப் பதக்கம் பெற்றுள்ளார். 

## உலக கராத்தே போட்டி

## காட்சி படங்கள்
* '''சகிலா சாலினி படங்கள்'''
* '''மலேசிய கராத்தே கழகம்'''

## மேலும் காண்க
* தீனா முரளிதரன்
* சியாமளாராணி சந்திரன்

## மேற்கோள்

## வெளி இணைப்புகள்
* http://www.tournamentsoftware.com/find.aspx?a=8&oid=209B123F-AA87-41A2-BC3E-CB57133E64CC&q=50153

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசிய விளையாட்டு வீரர்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பகுப்பு:பினாங்கு மக்கள்
பகுப்பு:மலேசிய இறகுப்பந்தாட்ட வீரர்கள்
அசம் கௌரி

**அசம் கௌரி** (*Azam Ghauri*) என்பவர் தடைசெய்யப்பட்ட இசுலாமியக் குழுவான லசுக்கர்-ஏ-தொய்பாவின் உறுப்பினராக இருந்தார். 1993 தொடர் குண்டுவெடிப்புகள் உட்பட பல்வேறு குற்றங்களுக்காக இவர் தேடப்பட்டு வந்தார்.

## வரலாறு
1990ஆம் ஆண்டில் அசம் கௌரி மக்கள் போர்க் குழுவில் ஒரு பகுதியாக இருந்தார். வாரங்கலில்  நடத்திய ஒரு தாக்குதலின் போது இவர் படுகாயமடைந்தார். கைது செய்யப்படுவதிலிருந்து தப்பிப்பதற்காக, ஆந்திரப் பிரதேசத்திலிருந்து தப்பித்து பாக்கித்தானுக்குச் சென்று லசுக்கர்-ஏ-தொய்பா அமைப்பில் சேர்ந்தார். ஆப்கானிசுத்தானில் தாலிபான்களிடம் பயிற்சி பெற்றார்.

1992 ஆம் ஆண்டில் இந்தியாவுக்குத் திரும்பி, ஐதராபாத்தில் கூடுதல் காவல் கண்காணிப்பாளராக இருந்த கிருட்டிண பிரசாத்து என்பவரின் கொலையில் ஈடுபட்டார்.

1993 ஆம் ஆண்டில், பம்பாயில் நடந்த தொடர் குண்டுவெடிப்புகளை நடத்திய குற்றக் குழுவில் ஒரு பகுதியாக இருந்தார். அந்தக் குண்டுவெடிப்புகளில் 250-எண்ணிக்கைக்கும் மேற்பட்டோர் உயிரிழந்தனர். 700 பேர் காயமடைந்தனர். சட்ட நடவடிக்கையிலிருந்து தப்பிப்பதற்காக அவர் மீண்டும் பாக்கித்தானுக்குத் தப்பிச் சென்றார்.

கௌரி மீண்டும் இந்தியாவுக்குள் ஊடுருவி ஐதராபாத்து வந்து, இந்தியாவில் நாசகாரச் செயல்களில் ஈடுபடுவதற்காக முசுலிம் இளைஞர்களைச் சேர்க்கத் தொடங்கினார். மேலும், "இந்தியாவிலிருந்து மேற்கத்திய கலாச்சாரத்தை ஒழிப்பதே" என்ற குறிக்கோளுடன் இந்திய முசுலிம் முகம்மதி முச்சாகிதீன் என்ற அமைப்பை நிறுவினார்.

2000 ஆம் ஆண்டு ஏப்ரல் 6 ஆம் தேதி, காவல்துறையினரை நோக்கிச் சுடுவதற்காக ஒரு 7.65 மிமீ மௌசர் கைத்துப்பாக்கியை எடுத்தபோது, ​​ஐதராபாத்து காவல்துறையினர் மேற்கொண்ட துப்பாக்கிச் சூட்டில் கொல்லப்பட்டார்.

காவல்துறைப் பதிவுகளின்படி, மிரட்டிப் பணம் பறித்தல், கொலைகள் மற்றும் திருட்டு போன்ற 60 குற்றச் சம்பவங்களில் அசம் கௌரி ஈடுபட்டிருந்தார்.

## மேலும் காண்க
* இசுலாமியத் தீவிரவாதம்

## மேற்கோள்கள்

பகுப்பு:1993 பம்பாய் குண்டுவெடிப்புகள்
பகுப்பு:20-ஆம் நூற்றாண்டு குற்றவாளிகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:இந்திய முஸ்லிம்கள்
ஆத்மராம் விருது

**ஆத்மாராம் விருது** (*Atmaram Award*) என்பது இந்திய அறிவியளாளர் முனைவர் ஆத்ம ராமின் நினைவாக இந்தியாவில் வழங்கப்படும் கவுரம் ஆகும். மத்திய இந்தி இயக்குநரகம் (கேந்திரிய இந்தி சன்சுதான்) மனிதவள மேம்பாட்டு அமைச்சகத்தால் வழங்கப்படும் முக்கிய விருதுகளில் இதுவும் ஒன்றாகும். அறிவியல் மற்றும் தொழில்நுட்ப இலக்கியம் மற்றும் கருவிகள் மேம்பாட்டுத் துறையில் சிறந்த பங்களிப்புக்காக ஆண்டுதோறும் இந்த விருது வழங்கப்படுகிறது. ஆத்மாராம் விருது மத்திய அரசின் மனிதவள மேம்பாட்டு அமைச்சகத்தின் மத்திய இந்தி இயக்குநரகத்தால் வழங்கப்படுகிறது. இந்த விருது ₹1 லட்சம் (1,200 அமெரிக்க டாலர்) ரொக்கமாகவும், பட்டயத்தினையும் பாராட்டுச் சான்றிதழையும் கொண்டுள்ளது. ஒவ்வொரு ஆண்டும் இரண்டு நபர்களுக்கு இந்த விருது வழங்கப்படுகிறது.

## விருதாளர்கள்

## மேற்கோள்கள்

பகுப்பு:இந்திய இலக்கிய விருதுகள்
மத்திய இந்தி இயக்குநரகம்

**மத்திய இந்தி இயக்குநரகம்** (*Central Hindi Directorate*) என்பது மத்திய கல்வி அமைச்சகத்தின் கீழ் இயங்கும் இயக்குநரகமாகும். இது இந்தியாவில் இந்தி மொழியினைப் பரப்பும் நோக்கத்துடனும், தேவநாகரி எழுத்து மற்றும் இந்தி பயன்பாட்டினை தவறின்றி பயன்படுத்துவதையும் நடைமுறைப்படுத்துகிறது. இந்திய அரசியலமைப்புச் சட்டத்தின் 351வது பிரிவின் அறிவுறுத்தல்களைக் கருத்தில் கொண்டு, 1960 மார்ச் 1 அன்று மத்திய இந்தி இயக்குநரகம் நிறுவப்பட்டது. சென்னை, ஐதராபாத், குவகாத்தி, கொல்கத்தா ஆகிய நான்கு மாநகரங்களில் பிராந்திய அலுவலகங்கள் உள்ளன.

## மேற்கோள்கள்

## வெளி இணைப்புகள்
* 

பகுப்பு:இந்தி
பகுப்பு:இந்தியக் கல்வி அமைச்சகம்
நக்கீரன் (சூழலியல் எழுத்தாளர்)

**நக்கீரன்** என்பவர் தமிழ் நாட்டைச் சேர்ந்த ஒரு சூழலியல் எழுத்தாளரும், குழந்தை எழுத்தாளரும், கவிஞரும், பேச்சாளரும் ஆவார். *என் பெயர் ஜிப்சி* என்ற கவிதைத் தொகுப்பு நூல் மூலம் கவிஞராக அறிமுகமானார். இந்நூலுக்கு 2012 ஆம் ஆண்டு விகடன் விருது கிடைத்தது. பணி நிமித்தமாக தான் இருந்த வெளிநாட்டு காட்டு அனுபவங்களைக் கொண்டு காடோடி என்ற புதினத்தை எழுதி கவனத்தை ஈர்த்தவர். இவரது நூல்கள் ஆங்கிலம், மலையாளம், கன்னடம் போன்ற மொழிகளில் மொழிபெயர்க்கப்பட்டுள்ளன.

## வாழ்கை குறிப்பு
நக்கீரன் தமிழ்நாட்டின் நாகப்பட்டினம் மாவட்டம் குத்தாலம் அருகில் உள்ள மாதிரிமங்கலம் கிராமத்தைச் சேர்ந்தவர். பொறியியல் படிப்பைத் தொடரமுடியாமல் மலேசியாவில் ஒரு உள்ள ஒரு பேரங்காடியில் மேலாளராக பணியாற்றிவந்தார். அப்போது அடிக்கடி கானுலா போகும் பழக்கத்தைக் கொண்டிருந்தார். இந்நிலையில் காட்டில் தங்கி இருந்து கணக்கு பார்க்கும் பணி கிடைத்தது. காடுகளில் தங்கி இருக்கும் வேலை என்றதால் உற்சாகத்துடன் பழைய வேலையை விட்டுவிட்டு புதியவேலைக்குச் சென்றார். ஆனால் அது  போர்னியோ காடுகளில் வெட்டு மரங்களை கணக்கெடுத்து நிறுவனத்திற்கு கூறும் பணியாகும். காடுகளில் மரங்கள் வெட்டப்படுவதால் ஏற்பட்ட அழிவுகளை கண்டு வேதனையுற்றார். ஐந்து ஆண்டுகள் பணிபுரிந்த நிலையில் வேலையை விட்டு விலகினார். 

## எழுதிய நூல்கள்
* என் பெயர் ஜிப்சி (கவிதை தொகுப்பு)
* காடோடி (புதினம்)
* மழைக்காடுகளின் மரணம்
* நீர் எழுத்து
* சூழலும் சாதியும்
* பசுமைப் பள்ளி
* இயற்கை 24X7
* தமிழ் ஒரு சூழலியல் மொழி
* அலையாத்திக் காடு
* கார்பரேட் கோடாரி
* எறும்புகள்: ஆறுகால் மனிதர்கள்
* வண்ணத்துப்பூச்சிகளின் விடுதி
* கண்ணுக்குத் தெரியாமல் களவுபோகும் நீர்
* பால் அரசியல் (கட்டுரைத் தொகுப்பு)
* உயிரைக் குடிக்கும் புட்டிநீர்
* திருடப்பட்ட தேசம்
* தட்டான்கள் பறக்கும் மழைக்காலம் (சிறார்களுக்கான கதைப் புத்தகம்)

## மேற்கோள்கள்

பகுப்பு:நாகப்பட்டினம் மாவட்ட மக்கள்
பகுப்பு:இந்திய சூழலியலாளர்கள்
பகுப்பு:தமிழ் எழுத்தாளர்கள்
முகமது அலி கமர்

**முகமது அலி கமர்** (*Mohammed Ali Qamar*) இந்தியாவின் கொல்கத்தாவைச் சேர்ந்த ஒரு குத்துச்சண்டை வீரர் ஆவார். 2002-ஆம் ஆண்டு மான்செசுட்டர் நகரத்தில் நடைபெற்ற பொதுநலவாய விளையாட்டுப் போட்டிகளில் குத்துச்சண்டை பிரிவில் தங்கப் பதக்கம் வென்ற முதல் இந்தியர் என்ற சிறப்புக்குரியவராக உள்ளார். கொல்கத்தாவின் கிடர்பூர் சேரியில் இவர் பிறந்தார். கமருக்கு சிறு வயதிலேயே இவரது தந்தையால் கிடர்பூர் உடற்கல்விப் பள்ளியில் குத்துச்சண்டை அறிமுகப்படுத்தப்பட்டது. சீனா பாய் என்பவர் இவருக்குப் பயிற்சி அளித்தார். 1991ஆம் ஆண்டில்  மேற்கு வங்காள மாநிலத்தில் நடைபெற்ற மாவட்டங்களுக்கு இடையேயான போட்டியில் வாகையாளர் ஆனார். 1992 முதல் 1996 ஆம் ஆண்டு வரை தேசிய துணை-இளையோர் மட்டங்களில் இலகு எடைப் பிரிவில் வெற்றி பெற்றார். 1999-ஆம் ஆண்டு ஊசுட்டனில் நடைபெற்ற உலக அமெச்சூர் குத்துச்சண்டை வாகையாளர் போட்டியில் சிறப்பாகச் செயல்பட்டு, காலிறுதிச் சுற்று வரை முன்னேறி, அமெரிக்காவின் இரான் சைலரிடம் தோல்வியடைந்தார். மான்செசுட்டரில் நடைபெற்ற 2002 பொதுநலவாய விளையாட்டுப் போட்டிகளின் இறுதிப் போட்டியில், கமர் உள்ளூர் வீரரான டேரன் லாங்லியை 27-25 என்ற புள்ளிக்கணக்கில் வீழ்த்தி அதிர்ச்சி அளித்தார். நான்காவது மற்றும் கடைசிச் சுற்றின் தொடக்கத்தில் 5 புள்ளிகள் பின்தங்கியிருந்த போதிலும், அந்த பரபரப்பான இறுதிச் சுற்றில் லாங்லியை விட 10-3 என்ற புள்ளிக்கணக்கில் முன்னிலை பெற்று வெற்றி பெற்றார். கமரின் தொழில் வாழ்க்கை காயங்களால் பாதிக்கப்பட்டது. மேலும் மீண்டும் ஒரு பெரிய போட்டியில் வெற்றி பெறவில்லை. 2002-ஆம் ஆண்டு புசானில் நடைபெற்ற ஆசிய விளையாட்டுப் போட்டிகளில் காலிறுதிப் போட்டியில் தோல்வியடைந்தார். கமரின் சொந்தப் பகுதியான கிடர்பூர், இந்தியாவில் பெண்களுக்கான குத்துச்சண்டையின் மையமாகத் திகழ்கிறது. அங்குள்ள பெண்கள், கமரையே தங்களின் உத்வேகங்களில் ஒருவராகக் கருதுகின்றனர்.  

## விருதுகள்
#2002 ஆம் ஆண்டு பொதுநலவாய விளையாட்டுப் போட்டிகளில் தங்கப் பதக்கம்
#அருச்சுனா விருது, 2002
#துரோணாச்சார்யா விருது, 2022

## மேற்கோள்கள்


பகுப்பு:இந்திய ஆண் குத்துச்சண்டை வீரர்கள்
பகுப்பு:இந்திய முஸ்லிம்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:அருச்சுனா விருது பெற்றவர்கள்
பகுப்பு:துரோணாச்சார்யா விருது பெற்றவர்கள்
கறுவாக்கேணி

**கறுவாக்கேணி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கண்ணகிபுரம், வடகிழக்கெ கல்மடு, கிழக்கே கும்புறுமூலை, தெற்கே சுங்கான்கேணி, மேற்கே மீராவோடை, மாஞ்சோலை, வடமேற்கே செம்மணோடை ஆகிய கிராமங்கள் எல்லைகளாக உள்ளன.

## கோயில்கள்
கறுவாக்கேணி முத்துமாரியம்மன் கோவில்

## பாடசாலைகள்
மட்/கறுவாக்கேணி விக்னேஸ்வரா வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
சுல்தான்பூர்-புனகானா

**சுல்தான்பூர்-புனகானா** (*Sultanpur-Punahana*) என்பது வட இந்தியாவில் அரியானா மாநிலத்தின் நூக் மாவட்டத்தில் அமைந்துள்ள ஒரு கிராமம் ஆகும். உள்ளூரில் கட்புரி என்று அழைக்கப்படும் இக்கிராமம், புனகானா மாவட்டத் துணைப்பிரிவின் கீழ் வருகிறது. அரியானாவின் ரகீம் கான் அரசியல் வம்சத்தின் பூர்வீக இடமாகவும் உள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுல்தான்பூர்-புனகானா கிராமத்தின் மொத்த மக்கள் தொகை 2,084 ஆகும். இம்மக்கள் தொகையில் ஆண்களின் எண்ணிக்கை 1,069 பேர் ஆகவும் பெண்களின் எண்ணிக்கை 1,015 ஆகவும் இருந்தது. கிராமத்தின் எழுத்தறிவு விகிதம் 39.20% ஆகும். 2020 ஆம் ஆண்டில், மொத்த மக்கள் தொகை 5118 ஆக மாறியுள்ளது குறிப்பிடத்தக்கதாகும்.
 
## நிர்வாகம்
கிராமத்தின் உள்ளூர் நிர்வாகம், சர்பஞ்சு தலைமையில் தேர்ந்தெடுக்கப்பட்ட பஞ்சாயத்தால் நிர்வகிக்கப்படுகிறது.

## குறிப்பிடத்தக்க நபர்கள்
சௌத்ரி ரகீம் கான், பரிதாபாத்தின் முன்னாள் நாடாளுமன்ற உறுப்பினர் மற்றும் அரியானா அரசாங்கத்தின் அமைச்சரவை அமைச்சர்.
சௌத்ரி சர்தார் கான், அரியானாவின் முன்னாள் துணை உள்துறை அமைச்சர்.
அபீப் உர் ரகுமான், நூக் தொகுதியின் முன்னாள் சட்டமன்ற உறுப்பினர்.
முகமது இலியாசு, புன்கானா சட்டமன்ற உறுப்பினர் மற்றும் அரியானா அரசாங்கத்தின் முன்னாள் அமைச்சரவை அமைச்சர்.

## மேலும் காண்க
* மேவாட்
* குருகிராம்

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
தனானா

**தனானா, சோனிப்பட்டு** (*Dhanana, Sonipat*) என்பது வட இந்தியாவில் அரியானா மாநிலத்தின் சோனிபத்து மாவட்டத்தில் கோகனா தாலுகாவில் அமைந்துள்ள ஒரு கிராமம் ஆகும். சுலான நகரம் அருகிலுள்ள நகரமாகும். துணை மாவட்டத் தலைமையகத்திலிருந்து 20 கிலோமீட்டர் தொலைவிலும், சோனிபத்தில் உள்ள மாவட்டத் தலைமையகத்திலிருந்து 56 கிலோமீட்டர் தொலைவிலும் அமைந்துள்ளது. தனானா என்பது அலதாட்பூர் கிராமத்தின் ஒரு கிராம பஞ்சாயத்து ஆகும்.

## புவியியல்
2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, தனானா  அலதாத்பூர் கிராமத்தின் இருப்பிடக் குறியீடு அல்லது கிராமக் குறியீடு 059655 ஆகும். 2009 ஆம் புள்ளிவிவரங்களின்படி, தனானா அலதாத்பூர் கிராமத்தில் சுமார் 1,204 குடும்பங்கள் இருந்தன. 2019 புள்ளிவிவரங்களின்படி, தனனா அலதாத்பூர் கிராமம் பரோடா சட்டமன்றத் தொகுதியிலும் சோனிபத்து மக்களவைத் தொகுதியிலும் இடம் பெறுகிறது. 

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:சோனிபத் மாவட்டம்
அமன் கிரி

**அமன் கிரி** (*Aman Giri*)(பிறப்பு சூன் 1,1996) என்பவர் இந்திய அரசியல்வாதி ஆவார். உத்தரப் பிரதேசத்தின் லக்கிம்பூர் மாவட்டத்தில் உள்ள கோலா கோக்ரன்னாத் சட்டமன்றத் தொகுதியை இவர் பிரதிநிதித்துவப்படுத்தினார்.

## அரசியல் வாழ்க்கை
கிரி 2022 உத்தரப் பிரதேச சட்டப்பேரவைத் தேர்தலில் கோல கோக்ரானநாத் சட்டமன்றத் தொகுதியில் பாரதிய ஜனதா கட்சி வேட்பாளராக போட்டியிட்டு, சமாஜ்வாடி கட்சியினைச் சேர்ந்த தனது நெருங்கிய போட்டியாளரான வினய் திவாரியை 35500 வாக்குகள் வித்தியாசத்தில் தோற்கடித்தார். 6 நவம்பர் 2022 முதல் இவர் உத்தரப் பிரதேசத்தின் 18ஆவது சட்டமன்ற உறுப்பினராக உள்ளார்.

## வகிக்கும் பதவி

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:1996 பிறப்புகள்
ஏர்பர்ட் கோப்லேன்டு

**ஏர்பர்ட் ஃபாக்னர் கோப்லேன்டு** (*Herbert Faulkner Copeland*) (மே 21, 1902 – அக்டோபர் 15, 1968) என்பவர் அமெரிக்க உயிரியலாளர் ஆவார். இவர் உயிரியல் இராச்சியங்கள் கோட்பாடு உருவாக்கத்தில் முக்கியப் பங்கு வகித்துள்ளார்.  குறிப்பாக , ஒருசெல் உயிரினங்களை மொனேரா இராச்சியத்தினையும், புரோட்டிஸ்டா இராச்சியத்தினையும் வகைப்படுத்தினார். 1966-ல், பாக்டீரியாக்களையும், நீலப்பச்சை பாசி எனப்படும் மிகவும் பழமையான பாசிகளில் ஒன்றையும், மொனேரா இராச்சியத்தின் கீழ் சேர்த்தார்.

அவரின் தந்தை எட்வின் கோப்லாண்ட் ஆவார். அவரும் பிலிப்பைன்ஸ் லாஸ் பானோஸ் பல்கலைக்கழகத்தில் வேளாண்மைக் கல்லூரியை நிறுவியவரும், முன்னணி பெரணித் தாவரவியலாளரும் ஆவார்.

## பன்னாட்டு பெயர்சுருக்கத் தரக்குறியீடு

* 41 தாவரங்களில்  இவரது பெயர்சுருக்கம் நிறுவப்பட்டுள்ளது.

## மேற்கோள்கள்

பகுப்பு:1902 பிறப்புகள்
பகுப்பு:1968 இறப்புகள்
பகுப்பு:அமெரிக்க உயிரியலாளர்கள்
பிரேம்பால் சிங் தங்கர்

**பிரேம்பால் சிங் தங்கர்** (*Prempal Singh Dhangar*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினர் ஆவார். இவர் பிரோசாபாத் மாவட்டத்தில் உள்ள துண்டுலா சட்டமன்றத் தொகுதியை பிரதிநிதித்துவப்படுத்துகிறார். இவர் பாரதிய ஜனதா கட்சி உறுப்பினர் ஆவார்.

## தேர்தல் செயல்பாடு
### 2022

### 2020

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
சந்து

**சந்து, குர்கான்** (*Chandu, Gurgaon*) என்பது வட இந்தியாவில் அரியானா மாநிலத்தின் குர்கான் மாவட்டத்தின் குர்கான் மண்டலத்தில் அமைந்துள்ள ஒரு கிராமம் ஆகும். அருகிலுள்ள கிராமங்களின் முக்கிய மொழி அகிர்வாட்டி மொழியாகும். இப்பகுதியில் உள்ள மற்ற கிராமங்களில் ஒன்று சிகோக்பூர் கிராமமாகும். 

## புவியியல்
பூஜா சர்மா, இக்கிராமத்தின் வீட்டை விட்டு வெளியே சென்று வேலை செய்த முதல் பெண்மணி ஆனார். 2010 ஆம் ஆண்டில், இவர் ஒரு மாளிகையை (அவேலி) குத்தகைக்கு எடுத்து பால் உற்பத்தி செய்யத் தொடங்கினர். இது சரியானதுதான் என்று தனது கணவரையும், தனது ஊழியர்களின் கணவர்களையும் சம்மதிக்க வைத்து, அவர் முழுக்க முழுக்க பெண்களைக் கொண்ட ஒரு சுய உதவிக் குழுவை அமைத்தார். அந்தப் பெண்கள் தானியங்களை அரைத்து, உணவு சமைத்து, பொருட்களை விற்றனர். 2022 ஆம் ஆண்டில், சர்மா இந்தியக் குடியரசுத் தலைவரிடம் இருந்து நாரி சக்தி விருதைப் பெறுவதற்காக தில்லிக்குச் சென்றார்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி சந்து கிராமத்தில் மொத்தம் 362 குடும்பங்கள் வசித்தன. இக்குடும்பங்களின் மொத்த மக்கள் தொகை 1937 ஆகும். இம்மக்கள் தொகையில் ஆண்களின் எண்ணிக்கை 1028 ஆகவும் பெண்களின் எண்ணிக்கை 907 ஆகவும் இருந்தது. சந்து கிராமத்தில் 0-6 வயதுக்குட்பட்ட குழந்தைகளின் மக்கள் தொகை 257 ஆக இருந்தது. இது கிராமத்தின் மொத்த மக்கள் தொகையில் 13.27% ஆகும். இக்கிராமத்தின் சராசரி பாலின விகிதம் 884 ஆகும். இது அரியானா மாநிலத்தின் சராசரியான 879-என்பதை விட அதிகமாகும். மக்கள் தொகை கணக்கெடுப்பின்படி, சந்து கிராமத்தின் குழந்தை பாலின விகிதம் 616 ஆகும், இது அரியானாவின் சராசரியான 834-என்பதை விடக் குறைவாகும்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:குர்கான் மாவட்டம்
கிருஷ்ணா பாசுவான்

**கிருஷ்ணா பாசுவான்** (*Krishna Paswan*) என்பவர் இந்திய அரசியல்வாதியும் உத்தரப்பிரதேச சட்டமன்ற உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். பாசுவான் பதேபூர் மாவட்டத்தில் உள்ள காகா சட்டமன்றத் தொகுதியிலிருந்து உத்தரப் பிரதேச சட்டமன்ற உறுப்பினராக 2012 முதல் உள்ளார்.

## தேர்தல் செயல்பாடு
### 2022

### 2017

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
பதன்பூர்

**பதன்பூர்** (*Badanpur*) என்பது வட இந்தியாவில் அரியானா மாநிலத்தின் இயிந்து மாவட்டத்தில் அமைந்துள்ள ஒரு கிராமப் பஞ்சாயத்து ஆகும். 
நர்வானா தாலுகாவின் நர்வானா வட்டாரத்தில் இக்கிராமம் அமைந்துள்ளது. இதன் அஞ்சல் குறியீடு 126152 ஆகும்.

பதன்பூர் கிராமம் 1,401 எக்டேர் (3,460 ஏக்கர்) பரப்பளவில் பரவியுள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி சந்து கிராமத்தில் மொத்தம் 981 குடும்பங்கள் வசித்தன. இக்குடும்பங்களின் மொத்த மக்கள் தொகை 5482 ஆகும். இம்மக்கள் தொகையில் ஆண்களின் எண்ணிக்கை 2940 ஆகவும் பெண்களின் எண்ணிக்கை 2542 ஆகவும் இருந்தது. பதன்பூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 678 ஆக இருந்தது. இது கிராமத்தின் மொத்த மக்கள் தொகையில் 12.37% ஆகும். இக்கிராமத்தின் சராசரி பாலின விகிதம் 865 ஆகும். இது அரியானா மாநிலத்தின் சராசரியான 879-என்பதை விட குறைவாகும். மக்கள் தொகை கணக்கெடுப்பின்படி, பதன்பூர் கிராமத்தின் குழந்தை பாலின விகிதம் 766 ஆகும், இது அரியானாவின் சராசரியான 834-என்பதை விடக் குறைவாகும்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:ஜிந்து மாவட்டம்
இர்விங் லாங்மூர்

**இர்விங் லாங்மூர்** (*Irving Langmuir*) (சனவரி 31,1881-ஆகத்து 16,1957) ஒரு அமெரிக்க வேதியியலாளரும் இயற்பியலாளரும் உலோகவியல் பொறியாளரும் ஆவார். மேற்பரப்பு வேதியியலில் இவரது பணிக்காக 1932 ஆம் ஆண்டில் வேதியியலுக்கான நோபல் பரிசு இவருக்கு வழங்கப்பட்டது.

## அறிவியல் ஆய்வுப் பணிகள்
மேற்பரப்பு வேதியியலில் திடப்பொருள்களின் மேற்பரப்பில் வாயுக்கள் எவ்வாறு ஒட்டிக்கொள்கின்றன என்பதை ஆய்வு செய்தார். இது தொழில்துறை வினைகளுக்கு மிகவும் முக்கியமானது. நீரின் மேற்பரப்பில் மூலக்கூறுகள் எவ்வாறு அடுக்குகளை உருவாக்குகின்றன என்பதைக் கண்டறிந்தார். இது லாங்மூர் ஒற்றை அடுக்கு என்றழைக்கப்படுகிறது. வெற்றிட குழாய் தொழில்நுட்பத்தின்படி மின்விளக்குகளை மேம்படுத்தி, டங்ஸ்டன் இழை விளக்குகளை வடிவமைத்தார். பிளாஸ்மா இயற்பியலில் மின்னூட்டப்பட்ட வாயுக்கள் பற்றிய ஆய்வுகள் செய்தார்.

## மேற்கோள்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:அமெரிக்க வானிலையியலாளர்கள்
பகுப்பு:அமெரிக்க அறியொணாமையியலாளர்கள்
பகுப்பு:1957 இறப்புகள்
பகுப்பு:1881 பிறப்புகள்